Hitz (stesen radio)

Hitz (juga dikenali sebagai Hitz FM) ialah sebuah stesen radio Malaysia dalam bahasa Inggeris tempatan yang dipancarkan siarannya di seluruh negara di bawah pengurusan Astro Radio, sebuah anak syarikat Astro All Asia Networks plc. Memainkan muzik hit antarabangsa terkini dan terbaik untuk pendengar berumur 10 tahun hingga 40 tahun, Hitz merupakan saluran berbahasa Inggeris yang paling tertinggi dari segi jumlah pendengar.

Sejak Januari 1997, saluran ini dikenali sebagai HITZ FM. Kemudian pada Januari 2001, tanda noktah diletakkan & menjadikan hitz.fm, bukan saja merujuk kepada nama radio malah juga laman webnya www.hitz.fm (kini hitz.com.my). Pada Januari 2014, hitz.fm kembali kepada nama asalnya, manakala akhiran FM digugurkan pada 1 Januari 2018 sepertimana stesen Astro Radio yang lain untuk menumpu kepada platform digital.

Sejarah

Latar belakang 
HITZ, bersama-sama stesen kembar MIX dan LITE, merupakan antara stesen radio bahasa Inggeris yang pertama kali dimiliki swasta untuk disiarkan di Malaysia, setelah melancarkan gelombang udara pada Januari 1997 dan menjadi salah satu saluran audio Astro sejak pelancaran rangkaian satelit pada Oktober 1996. Negara ini hanya mempunyai satu stesen radio bahasa Inggeris sebelum ini, iaitu Radio Malaysia Saluran 4 (kini TraXX FM) milik kerajaan dari RTM.

Pada tahun 2000, carta Malaysian Top 10 (kemudian dinamakan Malaysian English Top 10) diperkenalkan untuk mendedahkan lagu-lagu buatan Malaysia yang menepati citarasa pendengar stesen tersebut, terutamanya lagu dan artis indie.

Pada April 2001, HITZ FM dijenamakan semula sebagai Hitz FM (dengan tanda titik) sebagai penekanan kepada kepentingannya dalam Internet di samping menjadi stesen radio, dengan kemudahan atas talian seperti webcast dan penstriman yang serentak dengan siaran radio dan dijenamakan sekali lagi ke "hitz fm" pada tahun 2014 tanpa tanda titik. 

Pada Ogos 2003, berlakunya perselisihan antara Li'l Kev dan pengurusan AMP mengenai kontrak yang disetujui antara kedua-dua pihak menyebabkan beliau dan rakan sejawatannya FlyGuy (Morning Crew yang asal) untuk tiba-tiba berhenti dari hitz fm. Jason Lo dan Rudy Sufian menggantikan tempat mereka lalu menjadi Morning Crew yang baru. (Tidak lama kemudian, Lo bertukar waktu kerja dengan JJ Fernandez bagi slot waktu petang). Pada lewat 2003, HITZ.TV dilancarkan untuk digandingkan dengan hitz.fm (sebelum dijenamakan semula sebagai Astro hitz). Walau bagaimanapun, saluran ini telah ditamatkan siarannya pada 16 Mei 2016.

Pada tahun 2005, Anugerah hitz fm Malaysian English Top 10 diperkenalkan untuk menghargai bakat dan karya bahasa Inggeris buatan Malaysia yang terbaik.

Pada tahun 2010, Hitz FM pernah melancarkan dua saluran radio khusus bagi pendengar Malaysia Timur iaitu Hitz FM Sabah dan Hitz FM Sarawak. Kedua-dua saluran tersebut bertahan sehingga tahun 2023.

Pada tahun 2013, Hitz FM memperluaskan siarannya ke Sandakan iaitu pada FM 99.8 MHz.

Pasukan jalanan bagi hitz fm ialah hitz fm Cruisers (Cruisers secara ringkas). Tugas mereka adalah untuk bertemu peminat stesen ini dan memberi hadiah percuma kepada mereka bagi pihak hitz fm.

Kembali semula kepada HITZ (2023-kini) 
HITZ Sabah dan Sarawak telah ditamatkan siaran pada 1 Oktober 2023 dan kembali semula kepada HITZ Semenanjung telah rasmi bersiaran sepenuhnya dari Astro Radio, Bukit Jalil, Kuala Lumpur memulakan penyiaran dan dipancarkan ke seluruh negara susulan penutupan ibu pejabat Astro Radio di Sabah dan Sarawak berkuat kuasa pada 30 September 2023 disebabkan keputusan menghentikan operasi pejabat Astro Radio di Kota Kinabalu dan Kuching itu dicapai pada Ogos lalu. Di sebalik langkah ini, siaran radio untuk ERA Sabah dan Sarawak akan diteruskan bersiaran sehingga 31 Disember 2023 sebelum siarannya akan dikembalikan semula kepada ERA Semenanjung pada 1 Januari 2024.

Isu dan kontroversi 
Pada September 2017, sebuah isu berlaku apabila pihak Hitz memaparkan sebuah video yang dikatakan berunsur transfobia di laman Facebook rasmi; video tersebut memaparkan dua orang penyampai, Ryan De Alwis dan Arnold Loh berjalan melepasi seorang "wanita", tetapi muntah apabila mendapat tahu bahawa orang tersebut ialah seorang transgender. Video itu mendapat kecaman daripada sesetengah pihak seperti golongan pendokong transgender, dan pihak Hitz memohon maaf atas video tersebut lalu memadamkan video itu.

Pada Februari 2021, Yusuf Shukri (DJ Yusuf), penyampai Hitz FM bagi kawasan Sarawak mendapat kecaman sejagat apabila memuat naik sebuah video di laman Tik Tok peribadinya yang memperlekehkan intonasi bahasa Inggeris seorang guru Sains, Rafidah Rahmat dalam saluran DidikTV KPM yang baru dilancarkan. Susulan itu, DJ Yusuf digantung kerja oleh pihak Hitz, dan pihak pengurusan Astro serta Yusuf sendiri memohon maaf atas tindakan luar batas itu.

Pergantian nombor
Pada 1 Jun 1996, Hitz dapat boleh didengar melalui Astro di saluran 301.

Pada 1 November 1999, Hitz telah dinomborkan semula dari saluran 301 ke saluran 104.

Pada tanggal 1 Oktober 2007, Hitz akan diubah nombor memperkenalkan menjadi 3 digit iaitu 852.

Penyampai

Penyampai Harian 
 Arnold Loh
 Ean Nasrun
 Calista Leah Liew
 Zher Peen
 Ili Ruzanna Iqbal
 Keanu Azman

Penyampai Hujung Minggu 
 Jannah
 Sangeeta
 Simon Lee And Alvin

Bekas penyampai
Berikut adalah senarai bekas penyampai Hitz dan tempoh bertugas mereka di stesen ini.
 Ryan Matjeraie (2013-2016, berpindah ke Fly FM)
 Juanita Ramayah (2013-2018, berpindah ke Fly FM)
 Adam Izzy (2014-2017)
 Sher Mohamed (2013-2016)
 Ean Nasrun (2008-2016) - *(2018, Kembali lagi sebagai penyampai radio pada Oktober 2018)
 Jin Lim (2007-2015)
 Natalie Kniese (berpindah ke Fly FM)
 Hunny Madu (2007–2008)
 Jayaram Gopinath Nagaraj (2003–2008)
 Rudy Sufian (2003–2008)
 Azura Zainal (2006–2007)
 Marion Caunter (2006—2007)
 Brian Vinesh (2005—2007)
 Jason Lo (2003–2007)
 Pietro Ambrose Felix (2005—2006)
 Serena Choong (2000—2006)
 Phat Fabes (1999–2006) (berpindah ke Lite)
 Johan Farid Khairuddin (2001—2004)
 Li'l Kev (1997–2003)
 FlyGuy (1997–2003)
 Anushia Kanagasabai (1997–2002)
 John Boy (1997–1999, 2001)
 Mesh Nair (1997–2004)
 Ross Yusof (1997–2004)
 Farouk Khan (1997)
 Adam Carruthers
 Jay (2016-2018)
 Ryan Augustine De Alwis (RD) (berpindah ke Mix)
 Khalif Sultan (2016-2019)

Segmen

Isnin - Jumaat

Sabtu

Ahad

Frekuensi

Radio

HITZ Semenanjung (1997-kini)

Televisyen

Radio internet 
Siarkan dalam talian di laman web dan Aplikasi SYOK
HITZ TikTok
HITZ Dance
HITZ Urban
HITZ Stage
HITZ Top 40
HITZ Local
HITZ Throwback
HITZ Chillest
HITZ Kpop

Bekas Frekuensi HITZ Sabah & Sarawak (2010-2023)

HITZ Sabah & Sarawak (2010-2023)

Rujukan

Pautan luar
Laman web rasmi
Laman web Astro Radio

Astro Radio
Stesen radio di Malaysia